CELEX: 62014CN0584
Language: sk
Date: 2014-12-18 00:00:00
Title: Vec C-584/14: Žaloba podaná 18. decembra 2014 – Európska komisia/Helénska republika

9.3.2015   
            
            
               SK
            
            
               Úradný vestník Európskej únie
            
            
               C 81/7
            
         Žaloba podaná 18. decembra 2014 – Európska komisia/Helénska republika
   (Vec C-584/14)
   (2015/C 081/09)
   Jazyk konania: gréčtina
   
      Účastníci konania
   
   
      Žalobkyňa: Európska komisia (v zastúpení: M. Patakia a D. Loma-Osorio Lerena)
   
      Žalovaná: Helénska republika
   
      Návrhy žalobkyne
   
   
               —
            
            
               vyhlásiť, že Helénska republika tým, že neprijala potrebné opatrenia, aby vyhovela rozsudku, ktorý 10. septembra 2009 vyhlásil Súdny dvor vo veci C-286/08, Komisia/Helénska republika, nesplnila povinnosti, ktoré jej vyplývajú z článku 260 ods. 1 ZFEÚ,
            
         
               —
            
            
               uložiť Helénskej republike povinnosť zaplatiť Komisii navrhnuté penále vo výške 72  864 eur za každý deň omeškania s vyhovením rozsudku vo veci C-286/08, odo dňa vyhlásenia rozsudku v prejednávanej veci až do dňa vyhovenia rozsudku vo veci C-286/08,
            
         
               —
            
            
               uložiť Helénskej republike povinnosť zaplatiť Komisii dennú paušálnu sumu vo výške 8  096 eur odo dňa vyhlásenia rozsudku vo veci C-286/08 až do dňa vyhlásenia rozsudku v prejednávanej veci alebo do dňa vyhovenia rozsudku vyhláseného vo veci C-286/08, pokiaľ by k jeho vyhoveniu došlo skôr,
            
         
               —
            
            
               zaviazať Helénsku republiku na náhradu trov konania.
            
         
      Žalobné dôvody a hlavné tvrdenia
   
   
               1.
            
            
               V rozsudku vyhlásenom 10. septembra 2009 vo veci C-286/08, Komisia/Helénska republika, Súdny dvor rozhodol takto:
               
                           „(1)
                        
                        
                           Helénska republika tým, že
                           
                                       —
                                    
                                    
                                       v primeranej lehote nevypracovala ani neprijala plán pre nakladanie s nebezpečným odpadom v súlade s požiadavkami uplatniteľnými právnymi predpismi Spoločenstva a nevybudovala jednotnú a primeranú sieť zariadení na odstraňovanie nebezpečných odpadov s využitím metód, ktoré najlepšie zaručujú vysokú úroveň ochrany životného prostredia a verejného zdravia,
                                    
                                 
                                       —
                                    
                                    
                                       neprijala všetky nevyhnutné opatrenia na zabezpečenie súladu nakladania s nebezpečným odpadom s článkami 4 a 8 smernice Európskeho parlamentu a Rady 2006/12/ES (1) z 5. apríla 2006 o odpadoch, ako aj s článkom 3 ods. 1, článkami 6 až 9, 13 a 14 smernice Rady 1999/31/ES (2) z 26. apríla 1999 o skládkach odpadov,
                                    
                                 nesplnila povinnosti, ktoré jej vyplývajú, po prvé, z článku 1 ods. 2 a článku 6 smernice Rady 91/689/EHS (3) z 12. decembra 1991 o nebezpečnom odpade, v spojení s článkom 5 ods. 1 a 2 ako aj článkom 7 smernice 2006/12, po druhé z článku 1 ods. 2 smernice 91/689 v spojení s ustanoveniami článkov 4 a 8 smernice 2006/12, ako aj, po tretie, z článku 3 ods. 1, článkov 6 až 9 a článkov 13 a 14 smernice 1999/31.
                        
                     
                           (2)
                        
                        
                           Helénskej republike sa ukladá povinnosť nahradiť trovy konania.“
                        
                     
         
               2.
            
            
               Komisia začala konanie proti Helénskej republike týkajúce sa vyhoveniu vyššie uvedenému rozsudku Súdneho dvora v zmysle článku 260 ZFEÚ. Z informácií poskytnutých Helénskou republikou a najmä z údajov za rok 2009 predložených Komisii v odpovedi zo 16. mája 2011 vyplýva, že celková produkcia nebezpečných odpadov za rok 2011 dosahuje 1 84  863,50 tony, že historický odpad je rádovo 3 23  452,40 tony a vývozy dosahujú 5  147,40 tony. Z vyššie uvedeného vyplýva, že rozsudok Súdneho dvora vo veci C-286/08 nebol vykonaný viac ako sedem rokov po jeho vydaní.
            
         
               3.
            
            
               Komisia sa preto obracia na Súdny dvor podľa článku 260 ods. 2 ZFEÚ, ktorý stanovuje, že keď Komisia predkladá vec Súdnemu dvoru, pokiaľ členský štát neprijal nevyhnutné opatrenia, aby vyhovel rozsudku Súdneho dvora v lehote stanovenej Komisiou, tak Komisia určí presnú výšku paušálnej pokuty alebo penále, ktorú je členský štát povinný zaplatiť a ktorú Komisia považuje v daných podmienkach za primeranú. Konečné rozhodnutie o uložení sankcií podľa článku 260 ZFEÚ je prijaté Súdnym dvorom, ktorý má v tejto veci neobmedzenú právomoc.
            
         
               4.
            
            
               Komisia teda podľa kritérií, ktoré stanovila vo svojom oznámení z 13. decembra 2005 (v aktualizovanom znení zo 17. septembra 2014) týkajúcom sa článku 260 ZFEÚ, navrhuje Súdnemu dvoru vyhlásiť, že Helénska republika tým, že neprijala potrebné opatrenia, aby vyhovela rozsudku Súdneho dvora vyhláseného 10. septembra 2009 vo veci C-286/08, Komisia/Helénska republika, nesplnila povinnosti, ktoré jej vyplývajú z článku 260 ods. 1 ZFEÚ, uložil Helénskej republike povinnosť zaplatiť Komisii navrhnuté penále vo výške 72  864 eur za každý deň omeškania s vyhovením rozsudku vo veci C-286/08 odo dňa vyhlásenia rozsudku v prejednávanej veci až do dňa vyhovenia rozsudku vo veci C-286/08, uložil Helénskej republike povinnosť zaplatiť Komisii dennú paušálnu sumu vo výške 8  096 eur odo dňa vyhlásenia rozsudku vo veci C-286/08 až do dňa vyhlásenia rozsudku v prejednávanej veci alebo do dňa vyhovenia rozsudku vyhláseného vo veci C-286/08, pokiaľ by k jeho vyhoveniu došlo skôr a uložil Helénskej republike nahradiť trovy konania.
            
         
      (1)  Ú. v. EÚ L 114, s. 9.
   
      (2)  Ú. v. EÚ L 182, s. 1; Mim. vyd. 15/004, s. 228.
   
      (3)  Ú. v. EÚ L 377, s. 20; Mim. vyd. 15/002, s. 78.